27.3.2023
EL
Επίσημη Εφημερίδα της Ευρωπαϊκής Ένωσης
C 112/15
i) Είναι η παράλειψη του Ισπανού νομοθέτη να συμπεριλάβει στο άρθρο 48, παράγραφος 2, του Texto Refundido de la Ley del Estatuto de los Trabajadores (αναδιατυπωμένου κειμένου του νόμου περί εργατικού κώδικα) και στα άρθρα 177, 178 και 179 του Texto Refundido de la Ley General de la Seguridad Social (αναδιατυπωμένου κειμένου του γενικού νόμου περί κοινωνικής ασφαλίσεως), ρύθμιση η οποία να προβλέπει την αξιολόγηση των ιδιαίτερων αναγκών της μονογονεϊκής οικογένειας, στον πλαίσιο της εναρμονίσεως της επαγγελματικής και οικογενειακής ζωής, παράλειψη η οποία έχει επιπτώσεις στην περίοδο φροντίδας του νεογέννητου τέκνου –σε σύγκριση με τέκνο γεννηθέν σε διγονεϊκή οικογένεια, στην οποία και οι δύο γονείς έχουν την προσδοκία της λήψεως αδείας μετ’ αποδοχών, εφόσον αμφότεροι πληρούν τις προϋποθέσεις για την εν λόγω παροχή κοινωνικής ασφαλίσεως– συμβατή με την οδηγία 2019/1158, η οποία επιβάλλει μια ιδιαίτερη αξιολόγηση, μεταξύ άλλων, του γεγονότος της γεννήσεως του τέκνου εντός μονογονεϊκής οικογένειας, προκειμένου να καθορισθούν οι προϋποθέσεις λήψεως της γονικής αδείας και οι σχετικές λεπτομερείς ρυθμίσεις της; ii) Πρέπει οι προϋποθέσεις για τη χορήγηση γονικής αδείας, οι προϋποθέσεις για την πρόσβαση στις οικονομικές παροχές της κοινωνικής ασφαλίσεως καθώς και το σύστημα γονικής αδείας, ιδιαιτέρως δε η ενδεχόμενη παράταση της αδείας ελλείψει έτερου γονέα για τη φροντίδα του τέκνου πλην της βιολογικής μητέρας, να ερμηνεύονται, ελλείψει ειδικής νομοθετικής διατάξεως στην ισπανική νομοθεσία, με ευελιξία σύμφωνα με τη νομοθεσία της Ένωσης
(1)
ΕΕ L 188 της 12.7.2019, σ.
79–93.
Αίτηση προδικαστικής αποφάσεως την οποία υπέβαλε το Audiencia Provincial de Alicante (Ισπανία) στις 7 Νοεμβρίου 2022 — Julieta, Rogelio κατά Agencia Estatal de la Administración Tributaria (Υπόθεση C-687/22) (2023/C 112/20) Γλώσσα διαδικασίας: η ισπανική Αιτούν δικαστήριο Audiencia Provincial de Alicante
Διάδικοι στην υπόθεση της κύριας δίκης Εκκαλούντες: Julieta, Rogelio Εφεσίβλητη: Agencia Estatal de la Administración Tributaria
Προδικαστικά ερωτήματα i) Είναι δυνατή η εφαρμογή της αρχής της σύμφωνης προς το άρθρο 23, παράγραφος 4, της οδηγίας [2019/1023] (1) ερμηνείας, όταν τα πραγματικά περιστατικά (όπως στην υπό κρίση υπόθεση, λαμβανομένης υπόψη της ημερομηνίας υποβολής του αιτήματος περί απαλλαγής από ανεξόφλητες απαιτήσεις) έλαβαν χώρα κατά το χρονικό διάστημα που μεσολάβησε μεταξύ της ενάρξεως ισχύος της εν λόγω οδηγίας και της καταληκτικής ημερομηνίας για τη μεταφορά της στο εσωτερικό δίκαιο, η δε εφαρμοστέα εθνική ρύθμιση (TRLC [κωδικοποιημένο κείμενο του νόμου περί πτωχεύσεως], όπως τροποποιήθηκε με το βασιλικό νομοθετικό διάταγμα 1/20) δεν είναι εκείνη που μεταφέρει την οδηγία στο εσωτερικό δίκαιο (νόμος 16/22); ii) Είναι συμβατή με το άρθρο 23, παράγραφος 4, της οδηγίας [2019/1023] και με τις κατευθυντήριες αρχές του σχετικά με την απαλλαγή από τα χρέη, εθνική ρύθμιση όπως η ισπανική κατά τα προβλεπόμενα στον TRLC (όπως τροποποιήθηκε με το βασιλικό νομοθετικό διάταγμα 1/2020), η οποία δεν παρέχει καμία αιτιολόγηση όσον αφορά την εξαίρεση απαιτήσεων δημοσίου δικαίου από την απαλλαγή από ανεξόφλητες απαιτήσεις; Διακυβεύει ή υπονομεύει η εν λόγω ρύθμιση την επίτευξη των σκοπών της ως άνω οδηγίας, στο μέτρο που αποκλείει τις απαιτήσεις δημοσίου δικαίου από τη δυνατότητα απαλλαγής από ανεξόφλητες απαιτήσεις και στερείται της δέουσας αιτιολογήσεως;